
Text rozhodnutia
Súd: Krajský súd Bratislava Spisová značka: 5S/183/2015 Identifikačné číslo súdneho spisu: 1015201235 Dátum vydania rozhodnutia: 26. 01. 2016 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2016:1015201235.2 Uznesenie Krajský súd v Bratislave v právnej veci žalobcu: SLOVNAFT, a.s., so sídlom Vlčie Hrdlo 1, 824 12 Bratislava, IČO: 31 322 832, proti žalovanému: Krajské riaditeľstvo Hasičského a záchranného zboru v Bratislave, Staromestská 6, 811 03 Bratislava, o preskúmanie zákonnosti rozhodnutia žalovaného KRHZ-BA-OPP-489/2015 zo dňa 25.05.2015, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobca sa žalobou doručenou súdu dňa 27.07.2015 domáhal zrušenia rozhodnutia žalovaného č. KRHZ-BA-OPP-489/2015 zo dňa 25.05.2015, ktorým potvrdil rozhodnutie Hasičského a záchranného útvaru hlavného mesta SR Bratislavy č.p.: KRHZ-BA-HZUB5-333/2015-006 zo dňa 27.03.2015, ktorým bola žalobcovi uložená pokuta v sume 5.000,- eur a vrátenia veci žalovanému na ďalšie konanie. Navrhovateľ podaním doručeným súdu dňa 18.12.2015 zobral návrh v celom rozsahu späť, pretože zároveň podal žalovanému návrh na preskúmanie napadnutého rozhodnutia mimo odvolacieho konania podľa § 65 a nasl. Správneho poriadku. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Keďže žalobcovia zobrali žalobu späť pred rozhodnutím vo veci, súd v súlade s § 250d ods. 3 O.s.p. konanie zastavil. O náhrade trov konania súd rozhodol podľa § 246c O.s.p. v spojení s § 146 ods. 1 písm. c/ O.s.p., tak, že žiaden z účastníkov nemá právo na náhradu trov konania. Žalobca súdny poplatok za žalobu neuradil. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto rozhodnutiu možno podať odvolanie do 15 dní odo dňa doručenia, na Krajský súd v Bratislave, dvojmo. V odvolaní sa má popri všeobecných náležitostiach (§ 42 ods. 3 O.s.p. ) uviesť, proti ktorému rozhodnutiu smeruje, v akom rozsahu sa napadá, v čom toto rozhodnutie alebo postup súdu považuje za nesprávny a čoho sa odvolateľ domáha.

